Ego Garnerius, Dei gratia Lingonensis episcopus, presentibus et futuris notum facimus quod Guibertus de Genneio dedit Deo et fratribus Templi se ipsum, et pro se Petrum Escurel, et quicquid habebat in progenie predicti Petri, et quicquid habebat in Foissel, et in Nogent et in Vevra Gennei, et omnes bichetos frumenti qui debentur ei, singulis annis, in villa de Genneio, et quoddam masum quod debet quatuor denarios Matheo, fratri suo. Hoc laudavit Manasses de Bremu, de cujus casamento erat; et Matheus, frater ejusdem Guiberti et Milo, et Hodierna, soror ejus. Hujus rei testes sunt: Boins, prepositus; Petrus, maior de Castellione; Obertus de Provence; Hunbertus, prepositus de Monteregali; Johannes de Autissiodoro. Actum est hoc, anno ab Incarnacione Domini Mº Cº nonagesimo tercio.